als_Latn dik_Latn sna_Latn
Google njoftoi të enjten se aplikacioni i saj më i fundit për email, Inbox, do të vijë edhe tek tabletët Android dhe iPad-ët. Më parë Inbox ka qenë në dispozicion vetëm tek iPhone-t dhe telefonat inteligjentë Android. Inbox është tani e arritshme edhe nëpërmjet shfletuesve Firefox dhe Safari, pasi fillimisht ishte në dispozicion vetëm në Chrome.
Inbox, që është prezantuar fillimisht në muajin tetor, është një platformë email-i e Google-it e ndryshme nga Gmail-i. Kjo platformë ka një veçori të quajtur Bundles, e cila grupon së bashku mesazhe të ngjashme. Gjendet edhe veçoria Highlights, e cila vendos mesazhet elektronike të rëndësishme në qendër, fotot nga miqtë, itinerarin e fluturimeve dhe informacione mbi evente të llojeve të ndryshme. Aplikacioni do të sjellë gjithashtu informacione “të dobishme” nga uebi, të cilat nuk janë tek mesazhet elektronike.
Aplikacioni Inbox është krijuar nga ekipi i Gmail-it, por nuk është një përditësim i tij. Është një aplikacion i mëvetësishëm që funksionon me llogaritë e Gmail-it. Ky shërbim fillimisht mund të aktivizohet vetëm nëpërmjet ftesave, të cilat mund të merren shumë lehtë. Ju mund të kërkoni një ftesë tek inbox@google.com.
(Herë të lexuara: 86)
als_Latn als_Latn als_Latn als_Latn